**Szepesbéla rövid története**

**Szepesbéla** ([szlovákul:](https://hu.wikipedia.org/wiki/Szlov%C3%A1k_nyelv) *Spišská Belá*, [németül](https://hu.wikipedia.org/wiki/N%C3%A9met_nyelv): *Zipser Bela*) [**város**](https://hu.wikipedia.org/wiki/V%C3%A1ros)[**Szlovákiában**](https://hu.wikipedia.org/wiki/Szlov%C3%A1kia), az [Eperjesi kerület](https://hu.wikipedia.org/wiki/Eperjesi_ker%C3%BClet) [Késmárki járásában](https://hu.wikipedia.org/wiki/K%C3%A9sm%C3%A1rki_j%C3%A1r%C3%A1s). **A**[**Bélai-havasok**](https://hu.wikipedia.org/wiki/B%C3%A9lai-havasok) **névadó települése.**[**Nagyőr**](https://hu.wikipedia.org/wiki/Nagy%C5%91r)**tartozik hozzá**.

[Késmárktól](https://hu.wikipedia.org/wiki/K%C3%A9sm%C3%A1rk) 7 km-re északkeletre, négy jelentős kereskedelmi út kereszteződésében fekszik. Hatalmas határa **bővelkedik erdőkben és hegyi legelőkben** egyaránt.

**Neve a**[**szláv**](https://hu.wikipedia.org/wiki/Szl%C3%A1v_nyelvek)***biela* (=**[**fehér**](https://hu.wikipedia.org/wiki/Feh%C3%A9r)**) melléknévből ered**, amely eredetileg víznév lehet a közeli Béla-patak alapján.

Területe a [kőkortól](https://hu.wikipedia.org/wiki/K%C5%91korszak) fogva folyamatosan lakott volt. Megtalálhatók itt a laténi és a puhói kultúra, valamint a római kor emlékei is. Oklevél [1263](https://hu.wikipedia.org/wiki/1263)-ban *"Bela"* alakban említi először, amikor [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) [német](https://hu.wikipedia.org/wiki/N%C3%A9metek) telepeseket hívott a [tatárok](https://hu.wikipedia.org/wiki/Tat%C3%A1rok) által elpusztított lakosság pótlására. [1271](https://hu.wikipedia.org/wiki/1271)-ben [V. István](https://hu.wikipedia.org/wiki/V._Istv%C3%A1n_magyar_kir%C3%A1ly%22%20%5Co%20%22V.%20Istv%C3%A1n%20magyar%20kir%C3%A1ly) városi jogokkal ruházta fel és gyorsan felzárkózott a gazdag szepesi szász  városok sorába. Már a [középkorban](https://hu.wikipedia.org/wiki/K%C3%B6z%C3%A9pkor) jelentős város volt **a**[**Zsigmond**](https://hu.wikipedia.org/wiki/Zsigmond_magyar_kir%C3%A1ly)**által a**[**15. század**](https://hu.wikipedia.org/wiki/15._sz%C3%A1zad) **elején a**[**lengyeleknek**](https://hu.wikipedia.org/wiki/Lengyelek)**elzálogosított szepesi városok egyike, mely csak**[**1772**](https://hu.wikipedia.org/wiki/1772)**-ben került vissza Magyarországhoz.** [**1607**](https://hu.wikipedia.org/wiki/1607)**-ben vásártartási jogot kapott**, híresek voltak heti és évenkénti országos vásárai. **A**[**18. században**](https://hu.wikipedia.org/wiki/18._sz%C3%A1zad)**a**[**Szepesség**](https://hu.wikipedia.org/wiki/Szepess%C3%A9g)**egyik kézműves központja volt, híresek voltak szűcsmesterei, cipészei, csizmadiái.** [1752](https://hu.wikipedia.org/wiki/1752)-ben már 255 kézműves élt és dolgozott a városban, melyek [1772](https://hu.wikipedia.org/wiki/1772)-ben öt céhben tömörültek. **A település a Tátra juhtenyésztési központja,** kiterjedt legelői az állattartáshoz biztosítottak kedvező feltételeket. **Az itt gyártott vásznat messze földön értékesítették.**[**1778**](https://hu.wikipedia.org/wiki/1778)**-ban szeszgyár kezdte meg működését, híres terméke a bélai borovicska.** Ipara már a [18. század](https://hu.wikipedia.org/wiki/18._sz%C3%A1zad)végén fejlődésnek indult. **Nagyolvasztó és vashámor épült**. A [19. század](https://hu.wikipedia.org/wiki/19._sz%C3%A1zad) elejére a kézművesség visszaesett, de az ipar tovább fejlődött. **Fafeldolgozó üzem, keményítő üzem, majd**[**1898**](https://hu.wikipedia.org/wiki/1898)**-ban dohánygyár épült.** [1895](https://hu.wikipedia.org/wiki/1895)-ben elkészült a Szepesbélát Popráddal összekötő vasútvonal.

A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Szepes vármegye](https://hu.wikipedia.org/wiki/Szepes_v%C3%A1rmegye) [Késmárki járásához](https://hu.wikipedia.org/wiki/K%C3%A9sm%C3%A1rki_j%C3%A1r%C3%A1s) tartozott. Szeszgyár, dohánygyár, konzervgyár működött a településen. A [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) során a németek jelentős pusztítást okoztak és a város [1945](https://hu.wikipedia.org/wiki/1945). [január 27](https://hu.wikipedia.org/wiki/Janu%C3%A1r_27.)-én szabadult fel.

Forrás: <https://hu.wikipedia.org/wiki/Szepesb%C3%A9la>